section_heading: Raspad SFR Jugoslavije
paragraph_text: Raspad SFR Jugoslavije a posebno rat u Bosni i Hercegovini itekako se reflektuju na muslimane u Crnoj Gori i na njihovu sigurnost. Na prostorima Bukovice kod Pljevalja, džamija u selu Planjsko je 19. travnja 1993. godine zapaljena. U selu Raščići je 20. svibnja iste godine eksplozivom uništen minaret na džamiji, a u selu Rosulje je izvršen napad na džamiju i tom su prilikom polomljena stakla na prozorima. Na minaret Husein-pašine džamije u Pljevlju 7. siječnja 1993. pucano je iz vatrenog oružja. U Podgorici je 30. rujna 1991. godine podmetnuta eksplozivna naprava pored džamije i tom prilikom su polomljena sva prozorska stakla džamije, kancelarije Mešihata i Odbora kao i obližnjih objekata, popucala fasada a 1993. oštećena je fasada munare od ispaljenih metaka iz vatrenog oružja. Uz džamiju u Tuđemilu kod Bara je 27. rujna 1993. podmetnuta eksplozivna naprava kojom prilikom su oštećena stakla na prozorima. U Nikšiću je 15. svibnja 1993. godine od eksplozivne naprave oštećena džamija u Grudskoj mahali koja ujedno predstavlja kulturno-povijesni spomenik. Na njoj su popucala stakla na prozorima, oštećena fasada, polomljen crijep.<ref>